Rankout a reas neuze distreiñ da Vro-Saoz en harlu, o lestrañ kuit eus Brest dan 28 a viz Ebrel 1373. Ha Charlez V da lakaat e grabanoù war an dugelezh e 1378 ha dhe stagañ ouzh rouantelezh Bro-C’hall, a-enep gwirioù Yann IV koulz hag a-enep gwirioù an dugez Janed Pentevr hag he mibien. Galvet e voe Yann IV neuze gant noblañsed Breizh. Distreiñ a reas da Vreizh gant ar vag dre Zinarzh dan 3 a viz Eost 1379, ha ren a reas en-dro war e vro.